
Comunicat de presă    ,,#ErasmusDays: fă Europa să strălucească!” 2024

În cadrul evenimentului internațional  ,,#ErasmusDays: fă Europa să strălucească!” , la sediul Inspectoratului Școlar Județean Giurgiu, vineri, 18 octombrie, începând cu ora 9.30 se va desfășura, sub coordonarea domnului Ion Ghimpețeanu, inspector școlar general și a doamnei Corina Staicu, inspector pentru proiecte europene, Conferința de valorizare a proiectelor Erasmus+  derulate în școlile din județul Giurgiu cu titlul ,,Experiențe Erasmus de succes”. 
La conferință vor participa elevi și profesori implicați în proiecte, participanți la mobilități internaționale, ambasadorii Erasmus și eTwinning, coordonatorii proiectelor Erasmus derulate în școli și coordonatorii pentru proiecte educaționale din unitățile de învățământ din județ. 
Zilele #Erasmus reprezintă o sărbătoare internațională de șase zile a programului Erasmus+, în Europa. Se vor organiza diverse evenimente care  celebrează proiectele și oportunitățile propuse de Erasmus+. Pentru elevi, profesori, formatori, profesioniști și, în general, pentru toți cetățenii, #ErasmusDays constituie un moment unic de promovare a multitudinii de beneficii care rezultă din program și  a rezultatelor participării lor la mobilitățile internaționale  În 2024, cea de-a 8-a ediție a #ErasmusDays are loc în perioada 14-19 octombrie.
 Evenimentul ,,Experiențe Erasmus de succes”, organizat de către Inspectoratul Școlar Județean Giurgiu,  oferă posibilitatea elevilor și profesorilor din unitățile de învățământ din județ, implicate în proiecte Erasmus, de a-și  împărtăși experiențele de succes trăite ca urmare a participării lor la mobilitățile internaționale din cadrul programului.

Menționăm că Inspectoratul Școlar Județean Giurgiu sub deviza ,,PORȚI DESCHISE SPRE O EDUCAȚIE DE CALITATE, INOVATIVĂ ȘI INCLUZIVĂ, BAZATĂ PE VALORILE EUROPENE”  implementează în perioada 2023-2027,   Proiectul de acreditare  Erasmus. Conform atribuțiilor pe care le are, în contextul Acreditarii ERASMUS+ , ISJ Giurgiu oferă elevilor, cadrelor didactice  și directorilor din cele 12 unități școlare din mediul rural care fac parte din consorțiul constituit în cadrul proiectului, oportunități de dezvoltare personală și profesională  prin activități de mobilitate europeană și posibilitatea de a se implica în schimburi si activități de cooperare internațională

